

IZVJEŠTAJ

O SPROVEDENOJ JAVNOJ RASPRAVI povodom Nacrta Odluke o javnim parkiralištima na teritiriji opštine Tuzi
Zaključkom br: 01-031/19-5393 od 10.09.2019. godine, Predsjednik Opštine Tuzi, saglasno odredbama Zakona o lokalnoj samoupravi i Odluke o učešću lokalnog stanovništva u vršenju javnih poslova, je utvrdio Nacrt Odluke o javnim parkiralištima na teritoriji opštine Tuzi sa Programom javne rasprave, koji je objavljen na internet sajtu Opštine Tuzi www.tuzi.org.me i dostavljen odbornicima Skupštine Opštine Tuzi.
Nacrt Odluke o javnim parkiralištima na teritoriji opštine Tuzi stavio je na javnu raspravu u trajanju od 15 dana, počev od 10.09.2019. godine, zaključno sa 24.09.2019. godine.
Prema utvrđenom programu, održana je centralna javna rasprava u prostorijama Skupštine Opštine Tuzi, dana 19.09.2019. godine, sa početkom u 10 h.
Javnu raspravu u elektronskoj, pisanoj i usmenoj formi sprovela je Opština Tuzi.                                 U toku javne rasprave, građanima i ostalim učesnicima data je mogućnost pisanog, elektronskog i usmenog izjašnjavanja.
Predstavnik obrađivača bio je g-din Ljeka Ivezaj, sekretar Sekretarijata za planiranje, uređenje prostora i komunalne poslove koji je dao i uvodno izlaganje o Nacrtu relevantne odluke.
Dato je pojašnjenje da je Nacrt Odluke o javnom parkiralištu na teritoriji opštine Tuzi sačinjen na osnovu člana Na osnovu člana 10. stav 2. Zakona o komunalnim djelatnostima ("Sl. list CG", br. 55/16, 74/16 i 2/18), člana 9. stav 1. tačka 6. Zakona o bezbjednosti saobraćaja na putevima ("Sl. list CG", br. 33/12, 58/14 i 14/17), člana 115. do 120. Zakona o planiranju prostora i izgradnji objekata ("Sl. list CG", br. 64/17, 44/18 i 63/18), člana 4. Zakona o prekršajima ("Sl. list CG", br. 01/11, 06/11, 39/11, 32/14, 43/17 i 51/17), člana 27. stav 1. tačka 1. Zakona o lokalnoj samoupravi ("Sl. list CG", br. 02/18, 34/19) i člana 24. stav 1. tačka 1. i člana 53. stav 1. tačka 2. Statuta Opštine Tuzi ("Sl. list CG- Opštinski propisi", br. 24/19).
Članom 35 i 36 Odluke o javnim parkiralištima na teritoriji opštine Tuzi propisane su  kaznene odredbe za prekršaje za fizička i pravna lica.
Diskusije učesnika javne rasprave:

Agron Dušaj, postavio je pitanje da li neka firma može koristiti javno parkiralište ispred objekta i da li je određen broj vozila ispred firmi koja traži odobrenje za korišćenje javnog parkirališta.
ODGOVOR:
Dao je sekretar Sekretarijata za planiranje, uređenje prostora i komunalne poslove Ljeka Ivezaj koje glasi: “Pravno lice, preduzetnik i fizičko lice sa sjedištem, odnosno prebivalištem ili boravištem u zoni parkiranja, može koristiti javno parkiralište kao povlašćeni korisnik u toj zoni za određeni period korišćenja, na osnovu odobrenja Komunalnih djelatnosti. Fizičkom licu se može odobriti korišćenje javnog parkirališta kao povlašćenom korisniku za dva vozila, a pravnom licu i preduzetniku, najviše za pet vozila.  Posebnim Elaboratom se utvrđuju zone, dozvoljeno vrijeme parkiranja, kategorija motornih vozila koja se mogu parkirati i način naplate naknade parkiranja za opšta i posebna parkirališta. Elaborat donosi Skupština Opštine Tuzi koji je trenutno u izradi“.

